id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms en id nl id id pl id id ms id id id id id id id id ms ms id id ms id ms ms id id ms ms id ms id id id ms id id ms ms id ms id id id tr id id id ja id id ms ms id id id en id id hy hy hy ms ms en en en en en id id id id id en id id jv ms id id it es id id en id ms ms ms ms ms ms
Khasiat Bunga Telang Biru, Benarkah Bagus Untuk Penghidap Diabetes?
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Khasiat Bunga Telang Untuk Orang Diabetes, Bukan Saja Boleh Dijadikan Nasi Kerabu!
Ditulis oleh Fatin Zahra Disemak pada 5 hari lalu
Disemak secara perubatan oleh Dr. Joseph Tan
Tahukah anda, ada banyak khasiat bunga telang biru. Siapa sangka, bunga telang yang selalunya digunakan sebagai bahan untuk membuat nasi kerabu ini sebenarnya mempunyai banyak manfaat terhadap kesihatan. Malah, khasiat bunga telang untuk kencing manis juga merupakan sesuatu yang diakui pakar.
Bunga telang atau nama saintifiknya clitoria ternatea merupakan tanaman yang tergolong dalam keluarga Fabaceae.
Bunga telang mendapat perhatian dalam perubatan moden disebabkan khasiatnya terhadap kesihatan dan juga kandungan antioksidannya yang tinggi.
Malah, bunga telang juga banyak digunakan di dalam perubatan tradisional untuk mengubat demam, inflamasi, kesakitan dan juga diabetes.
Bukan itu sahaja, bunga telang juga boleh digunakan sebagai penawar bisa ular dan kala jengking! Hebat bukan?
Ingin tahu lebih lanjut mengenai manfaat bunga telang biru terhadap kesihatan? Mari ikuti penjelasan kami dalam artikel di bawah.
Khasiat bunga telang biru terhadap kesihatan
Selain kegunaannya dalam masakan, bunga telang biru mempunyai khasiat tersendiri terhadap kesihatan. Antaranya ialah:
1. Dapat menstabilkan gula dalam darah
Antara khasiat bunga telang untuk kencing manis ialah kemampuannya untuk menstabilkan kadar gula dalam darah. Malah, ia juga dapat mengurangkan risiko penyakit diabetes dan simptom yang berkaitan.
Menurut kajian yang dimuatkan di dalam Tropical Journal of Pharmaceutical Research, sebuah ujian terhadap tikus yang menghidap diabetes telah menunjukkan keputusan yang positif.
Pakar mendapati, setelah mengambil ekstrak bunga telang, kadar gula dalam darah subjek semakin berkurang.
Malah, menurut sebuah kajian yang dijalankan ke atas 15 orang lelaki, pakar mendapati pengambilan teh bunga telang dapat meningkatkan kadar antioksidan dalam darah. Malah, kadar gula dalam darah subjek juga semakin berkurang walaupun teh yang diambil mengandungi gula.
Walau bagaimanapun, masih banyak lagi kajian yang perlu dijalankan untuk menentukan kesan sebenar bunga telang terhadap kadar gula dalam darah.
2. Dapat mencantikkan kulit dan membuatkan rambut lebih berkilat
Selain itu, khasiat bunga telang biru yang mungkin ramai sudah tahu ialah kemampuannya untuk membuatkan kulit tampak lebih sihat dan rambut lebih berkilat.
Sebab itulah, bunga telang sering digunakan sebagai bahan dalam syampu dan semburan rambut.
Bunga telang mempunyai kandungan antioksidan yang tinggi serta sangat bermanfaat untuk kesihatan rambut dan kulit.
Menurut sebuah kajian pada tahun 2021, ekstrak bunga telang mungkin dapat meningkatkan hidrasi kulit sebanyak 70% selepas penggunaan.
Malah, pakar juga mendapati ekstrak bunga biru ini lebih efektif daripada minoxidil, sejenis bahan yang digunakan untuk menggalakkan pertumbuhan rambut.
Namun, masih banyak lagi kajian yang perlu dijalankan untuk menentukan kemampuan sebenar ekstrak bunga telang untuk merawat masalah rambut gugur.
3. Mungkin dapat mengurangkan berat badan
Satu kajian juga mendapati pengambilan teh bunga telang juga mungkin dapat membantu kita menurunkan berat badan!
Pakar mendapati sejenis bahan yang terkandung di dalam bunga telang iaitu ternatins dapat menghalang proses sintesis lemak dalam badan.
Walau bagaimanapun, semua kajian yang dijalankan setakat ini berskala kecil. Masih banyak lagi kajian lain yang perlu dilakukan untuk mengetahui khasiat bunga telang biru yang sebenarnya.
Benarkah Khasiat Epal Boleh Menurunkan @ Menaikkan Berat Badan?
Ini Jadual Waktu Makan Terbaik Turunkan Berat Badan! Tak Boleh Lepas Pukul 7 Malam?
Bagaimana hendak menggunakan bunga telang biru?
Bunga telang biru digunakan di dalam banyak produk kosmetik. Antaranya ialah semburan rambut, toner, syampu dan masker muka. Malah, ia juga digunakan di dalam masakan sebagai pewarna biru.
Anda juga boleh menggunakan tumbuhan ini sebagai teh herba. Teh ini juga dikenali sebagai teh bunga telang.
Untuk membuat teh bunga telang, gunakan 1 sudu teh bunga telang kering selama 10-15 minit. Kemudian, tapis sisa bunga telang sebelum menghidangnya secara panas atau sejuk.
Anda juga boleh tambahkan jus lemon, perahan limau atau madu untuk meningkatkan rasanya. Malah, jika anda tambahkan makanan yang berasid, air teh bunga telang juga akan bertukar menjadi warna ungu.
Tidak dinafikan, ada banyak khasiat bunga telang biru terhadap kesihatan. Di samping kemampuannya untuk menstabilkan kadar gula dalam darah, bunga telang biru juga boleh digunakan untuk mengubati masalah rambut dan kulit.
Walau bagaimanapun, kita masih memerlukan lebih banyak kajian untuk menentukan khasiat bunga telang biru yang sebenar.
Jika anda ingin mengambil bunga telang biru, pastikan anda mengambilnya dalam jumlah yang sederhana. Buat masa ini, pakar masih belum pasti jika bunga telang biru mempunyai sebarang kesan sampingan terhadap kesihatan.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Antihyperglycemic and antioxidant activity of Clitorea ternatea Linn. on streptozotocin-induced diabetic rats. https://www.ncbi.nlm.nih.gov/pmc/articles/PMC3968710/. Accessed on April 23, 2022.
Blood Sugar Level Ranges. https://www.diabetes.co.uk/diabetes_care/blood-sugar-level-ranges.html. Accessed on April 23, 2022.
Butterfly Pea (Clitoria ternatea), a Cyclotide-Bearing Plant With Applications in Agriculture and Medicine. https://www.frontiersin.org/articles/10.3389/fpls.2019.00645/full. Accessed on April 23, 2022.
Diabetes. https://www.mayoclinic.org/diseases-conditions/diabetes/symptoms-causes/syc-20371444. Accessed on April 23, 2022.
Hypoglycemic Effects of Clitoria ternatea Linn. (Fabaceae) in Alloxan-induced Diabetes in Rats. https://www.researchgate.net/publication/43561137_Hypoglycemic_Effects_of_Clitoria_ternatea_Linn_Fabaceae_in_Alloxan-induced_Diabetes_in_Rats. Accessed on April 23, 2022.
Masih Ada Diabetes Lepas Bersalin? Ini 4 Petua Hilangkan Kencing Manis Untuk Ibu!
5 Petua Hilangkan Bengkak Kaki Kencing Manis, Antaranya Garam Dalam Gambar Ini!
Ditulis oleh Fatin Zahra Disemak pada 5 hari lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.